આકાશ (પુલકિત સમ્રાટ) અને શ્રુતિ (યામી ગૌતમ) બન્ને નાનપણથી સાથે મોટાં થયાં છે. બન્ને વચ્ચે બેસ્ટ ફ્રેન્ડશિપ છે અને સાથે જ નાનપણના દિવસો પસાર થઈ રહ્યા છે. જોકે સમય બદલાય છે અને આકાશે બીજા સિટીમાં રહેવા માટે ગામ છોડીને નીકળવાનું બને છે. આકાશ અને શ્રુતિ બન્ને એકબીજાથી દૂર મોટાં થઈ જાય છે અને આકાશ નવેસરથી પ્રેમમાં પણ પડે છે. પણ એ પ્રેમની સાથે જ આકાશને પોતાનો પહેલો પ્રેમ ફરીથી યાદ આવવો શરૂ થાય છે અને તે પોતાની ગર્લફ્રેન્ડ સાથે જ પોતાને ગામ પાછો આવે છે. હવે અહીં આકાશ એક છે અને તેને પ્રેમ કરનારી બે વ્યક્તિ છે. કોણ પોતાનો પ્રેમ જતો કરે એ વાત મહત્વની બની જાય છે તો આકાશ માટે પણ કોની સાથે આગળ વધવું એ નક્કી કરવું અઘરું બનતું જાય છે.